Apteeker Melchiori mõistatus lahendatud! – Propastop
30.04.2023
Aprilli pildimängus kutsusime tuvastama, kus on üles võetud need filmi “Apteeker Melchior” kaadrid.
Õiged vastused
Kaader 1: Tallinna Raekoda
Kaader 2: Kuressaare loss
Kaader 3: Läti filmilinnak Cinevilla
Lahenduskäik
Tallinna Raekojani viib tavaline pildiotsing, millega jõuab selle algfotoni.
Otstarbekas on ka uurida, kus toimusid “Apteeker Melchiori” filmivõtted. Otsingumootor annab vastuseks muu hulgas Tallinna vanalinna, Saha kabeli, Narva, Purtse linnuse, Cinevilla filmilinnaku Lätis, Kuressaare lossi, Vao tornlinnuse.
Kuressaare lossile viitab pildil näha olev võrevärav ja otsing märksõnadega “melchior, linnus, võre”. Leitud artiklite juures võib näha fotosid, kus on võimalik tuvastada identsed detailid otsitava kaadriga. Tõestusena esitatud foto on pärit ajalehe Saarte Hääl artikli juurest.
Cinevilla vastuse leiab, kui vaadata ringi stuudio kodulehel olevate piltide hulgas. Keskaja tänava võttekohas võib näha võib mitmeid detaile, mis langevad omavahel kokku otsitava kaadriga.
Tänu kõigile, kes lahendama vaevusid. Varasemad pildimängu ülesanded leiad otsisõnaga “Pildimäng” või samanimelisest rubriigist.